label_title: Pogromul de la Chișinău (1903)
label_desc: Pogromul de la Chișinău din 1903 (în rusă "Кишинёвский погром", în ebraică "פרעות קישינב" = "Praot Kishinev", în idiș "קישינעווער שחיטה" = "Kișinever șhite") a fost un pogrom desfășurat la Chișinău în zilele de 6–8 aprilie 1903 împotriva populației evreiești locale. El a fost declanșat după ce ziarul antisemit în limba rusă „Bessarabeț” a relatat că, în februarie aceluiași an, un copil creștin de origine ucraineană, Mihail Rîbacenko, a fost găsit mort la Dubăsari, sugerîndu-se ca a fost omorât în cadrul unui ritual iudaic. În cursul pogromului au fost asasinați 49 de evrei, circa 500 au fost răniți, circa 2000 de familii evreiești au rămas fără adăpost și 1500 de prăvălii și case de evrei au fost ruinate. Chișinău făcea în acea perioadă parte din Imperiul Rus, și era sediul guberniei Basarabia.